# 8 de la Llebre

8 de la Llebre (8 Leporis) és un estel a la constel·lació de la Llebre, de magnitud aparent +5'22. D'acord amb la nova reducció de les dades de paral·laxi del satèl·lit Hipparcos, s'hi troba a 505 parsecs o 1.646 anys llum del sistema solar. És membre de l'Associació estel·lar Orió c, igual que 55 d'Orió i V1046 d'Orió.
8 de la Llebre és una subgegant blanc-blavosa de tipus espectral B2IV. És un estel calent amb una temperatura superficial de 21.150 K i una lluminositat bolomètrica —que inclou una important quantitat d'energia radiada com a llum ultraviolada— 12.060 vegades major que la lluminositat solar. El seu radi és cinc vegades més gran que el del Sol i gira sobre si mateixa amb una velocitat de rotació projectada de 15 km/s. Les seves característiques són similars a les de Decrux (δ Crucis) o Lesath (υ Scorpii), però està molt més allunyada que aquestes.
8 de la Llebre presenta una metal·licitat inferior a la solar ([Fe/H] = -0,31). Posseeix una massa de 10'1 ± 0'5 masses solars i la seva edat es xifra en 21'7 milions d'anys. La seva massa just sobrepassa el límit per sobre del qual els estels finalitzen la seva vida fent explotar en forma de supernova.

## Referències

* ↑ Afirmat a: Catalogue of two-dimensional spectral types for the HD stars, Vol.4. Indicat a la font segons: SIMBAD. Autor: Nancy Houk. Llengua del terme, de l'obra o del nom: anglès. Data de publicació: 1988.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Ulrich Bastian «catàleg Tycho-2». Astronomy and Astrophysics, 3-2000, pàg. L27-L30.
* ↑ Ernst Paunzen «An empirical temperature calibration for the Δ a photometric system . I. The B-type stars» (en anglès). Astronomy and Astrophysics, 3, 12-2005, pàg. 941–946. DOI: 10.1051/0004-6361:20053546.
* ↑ «Rotational Velocities of B Stars» (en anglès). Astrophysical Journal, 1, 7-2002, pàg. 359–365. DOI: 10.1086/340590.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* 1 2 «Carbon, nitrogen, and oxygen abundances in early B-type stars» (en anglès). Astrophysical Journal, 3-1992, pàg. 673–700. DOI: 10.1086/171116.
* 1 2 8 Lep -- Star (SIMBAD)
* ↑ 8 Leporis Arxivat 2016-03-04 a Wayback Machine. (The Bright Star Catalogue)
* 1 2 Hohle, M. M.; Neuhäuser, R.; Schutz, B. F. «Masses and luminosities of O- and B-type stars and red supergiants». Astronomische Nachrichten, 331, 4, 2010. p. 349.
* 1 2 Wolff, S. C.; Strom, S. E.; Dror, D.; Venn, K. «Rotational Velocities for B0-B3 Stars in Seven Young Clusters: Further Study of the Relationship between Rotation Speed and Density in Star-Forming Regions». The Astronomical Journal, 133, 3, 2007. pp. 1092-1103.
* ↑ Lyubimkov, Leonid S.; Rachkovskaya, Tamara M.; Rostopchin, Sergey I.; Lambert, David L. «Surface abundances of light elements for a large sample of early B-type stars - II. Basic parameters of 107 stars». Monthly Notices of the Royal Astronomical Society, 333, 1, 2002. pp. 9-26.
* ↑ Cayrel de Strobel, G.; Soubiran, C.; Friel, E. D.; Ralite, N.; Francois, P. «A catalogue of (Fe/H) determinations: 1996 edition». Astronomy and Astrophysics Supplement series, 124, 1997. pp. 299-305.
* ↑ Tetzlaff, N.; Neuhäuser, R.; Hohle, M. M. «A catalogue of young runaway Hipparcos stars within 3 kpc from the Sun». Monthly Notices of the Royal Astronomical Society, 410, 1, 2011. pp. 190-200.